pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศูนย์วิจัยและพัฒนา ธ.ก.ส เผยความสุขของเกษตรกรไทยอยู่ในระดับมากที่สุด (82.78%)
วันอังคารที่ 23 มกราคม 2561
ศูนย์วิจัยและพัฒนา ธ.ก.ส เผยความสุขของเกษตรกรไทยอยู่ในระดับมากที่สุด (82.78%)
ศูนย์วิจัยและพัฒนา ธ.ก.ส. เผยผลสํารวจความสุขของเกษตรกรไทยอยู่ในระดับมากที่สุด เนื่องจากราคาผลผลิตดี และมีมาตรการสนับสนุนต่าง ๆ จากรัฐ ส่งผลต่อความสุขใน6 มิติ ทั้งมิติครอบครัวดี สังคมดี สุขภาพดี การงานดี การใฝ่รู้ดี และสุขภาพการเงินดี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส )เปิดเผยว่า ศูนย์วิจัยและพัฒนา ธ.ก.ส. สํารวจความคิดเห็นของเกษตรกรจากทุกภาคทั่วประเทศ ภายใต้หัวข้อ “ระดับความสุขของเกษตรกรไทย” จากกลุ่มตัวอย่างรวม 2,177 ราย โดยเก็บข้อมูลในช่วงวันที่ 1 - 29 ธันวาคม 2560 ที่ผ่านมา เพื่อวัดระดับความสุขของเกษตรกรไทย พบว่า ความสุขมวลรวมของเกษตรกรไทยในภาพรวม อยู่ในระดับมากที่สุด คะแนนเฉลี่ย 82.78 จาก 100 คะแนน เนื่องจากผลผลิตสินค้าเกษตรที่สําคัญขยายตัวทั้งปริมาณและราคาเพิ่มขึ้น อาทิ ผลไม้ (ทุเรียน มังคุด) ปาล์มน้ํามัน ปลาน้ําจืด รวมทั้งความต้องการบริโภคทั้งในประเทศและต่างประเทศมีต่อเนื่อง ประกอบกับภาครัฐมีการขับเคลื่อนมาตรการต่างๆ เพื่อสนับสนุนและช่วยเหลือเกษตรกร อาทิ มาตรการเพิ่มขีดความสามารถภาคเกษตร มาตรการช่วยเหลือผู้ประสบอุทกภัย เมื่อพิจารณาความสุขของเกษตรกรไทยในมิติชี้วัดความสุข 6 มิติ พบว่า มิติครอบครัวดี
มีคะแนนเฉลี่ยความสุขสูงที่สุด 87.56 รองลงมาคือ มิติสุขภาพดี มิติการงานดี มิติใฝ่รู้ดี และมิติสุขภาพการเงินดี ตามลําดับ
ทั้งนี้ จําแนกตามอาชีพหลัก พบว่า เกษตรกรที่ประกอบอาชีพการเกษตรหลักทุกประเภท มีความสุขอยู่ในระดับมากที่สุด โดยผู้ประกอบอาชีพทําสวนผลไม้มีคะแนนเฉลี่ยความสุขสูงที่สุด (84.99) เป็นผลจากมาตรการภาครัฐตามแผนการบริหารจัดการผลไม้ เพื่อสนับสนุนด้านการพัฒนาคุณภาพสินค้าและช่องทางการตลาดประชารัฐ รวมทั้งการสร้างมูลค่าเพิ่มของผลไม้ ประกอบกับตลาดต่างประเทศมีความต้องการบริโภคผลไม้สดและผลิตภัณฑ์ของไทยอย่างต่อเนื่อง ทําให้ปริมาณและมูลค่าการส่งออกเพิ่มขึ้น ส่งผลให้ราคาที่เกษตรกรขายได้มีทิศทางที่ดี รองมา คือ เกษตรกรผู้ปลูกปาล์มน้ํามัน และเกษตรกรผู้เพาะเลี้ยงปลาน้ําจืด มีคะแนนเฉลี่ยความสุขเท่ากับ 84.94 และ 84.62 ตามลําดับ
ส่วนความสุขของเกษตรกรไทย จําแนกเป็นรายภาค พบว่า เกษตรกรทุกภาคมีความสุขอยู่ในระดับมากที่สุด โดยภาคใต้ตอนบนมีคะแนนเฉลี่ยความสุขสูงที่สุด (86.36) รองมาคือ เกษตรกรภาคตะวันออก เฉียงเหนือตอนบน ภาคตะวันออก และภาคกลาง มีคะแนนเฉลี่ยความสุขมวลรวมเท่ากับ 84.51 83.44 และ 83.36 ตามลําดับ ส่วนเกษตรกรในภาคใต้ตอนล่างมีคะแนนเฉลี่ยความสุขน้อยที่สุด (80.36) เมื่อเทียบกับเกษตรกรในภาคอื่น เนื่องจากสภาพภูมิอากาศที่แปรปรวน มีฝนตกชุก และอุทกภัยในพื้นที่ ส่งผลกระทบต่อพื้นที่การเกษตรและผลผลิตของเกษตรกรได้รับความเสียหาย รวมทั้งกระทบต่อความเป็นอยู่ รายได้ของเกษตรกร
ที่มา:ศูนย์วิจัยและพัฒนา ธ.ก.ส. กลุ่มงานวิจัยและพยากรณ์เศรษฐกิจการเกษตร โทร. 02 2800 180 ต่อ 2637
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เปิดงานสัมมนา “B10 สร้างสมดุลปาล์มน้ำมัน สู่ความยั่งยืน” สร้างการรับรู้ ความมั่นใจ ความเข้าใจในนโยบายและทิศทางด้านพลังงานของประเทศ ที่ชัดเจนมากยิ่งขึ้น
วันพุธที่ 29 มกราคม 2563
รอง นรม.พล.อ.ประวิตรฯ เปิดงานสัมมนา “B10 สร้างสมดุลปาล์มน้ํามัน สู่ความยั่งยืน” สร้างการรับรู้ ความมั่นใจ ความเข้าใจในนโยบายและทิศทางด้านพลังงานของประเทศ ที่ชัดเจนมากยิ่งขึ้น
รอง นรม.พล.อ.ประวิตรฯ เปิดงานสัมมนา “B10 สร้างสมดุลปาล์มน้ํามัน สู่ความยั่งยืน” สร้างการรับรู้ ความมั่นใจ ความเข้าใจในนโยบายและทิศทางด้านพลังงานของประเทศ ที่ชัดเจนมากยิ่งขึ้น ยืนยันปีนี้ราคาปาล์มดีขึ้น
วันนี้ (29 มกราคม 2563) เวลา 08.30 น. ณ องค์การบริหารส่วนจังหวัดกระบี่ อําเภอเมือง จังหวัดกระบี่ พลเอก ประวิตร วงษ์สุวรรณ รองนายกรัฐมนตรี เป็นประธานกล่าวเปิดงานสัมมนา “B10 สร้างสมดุลปาล์มน้ํามัน สู่ความยั่งยืน” เพื่อสร้างการรับรู้ สร้างความมั่นใจให้กลุ่มเกษตรกรชาวสวนปาล์ม และสร้างความเข้าใจในนโยบายและทิศทางด้านพลังงานของประเทศที่ชัดเจนมากยิ่งขึ้น โดยมีหัวหน้าส่วนราชการ ผู้แทนภาคเอกชน และเกษตรกรในพื้นที่เข้าร่วมกิจกรรม ประมาณ 1,500 คน
โอกาสนี้ พลเอก ประวิตร วงษ์สุวรรณ รองนายกรัฐมนตรีกล่าวเปิดงานพร้อมมอบนโยบายตอนหนึ่งว่า ตลอดระยะเวลา 5 ปีที่ผ่านมา รัฐบาลได้รับทราบปัญหาชาวสวนปาล์มมาโดยตลอด และพยายามแก้ไขปัญหาอย่างใกล้ชิดผ่านการทํางานของคณะกรรมการนโยบายปาล์มน้ํามันและน้ํามันปาล์มแห่งชาติ (กปน.)ซึ่งในปี พ.ศ. 2562 ไตรมาสที่ 4 คณะกรรมการฯ ได้ขับเคลื่อนนโยบายการใช้ปาล์มภายในประเทศมาผลิตเป็นน้ํามัน B10 และใช้ผลิตเป็นพลังงานไฟฟ้า ส่งผลทําให้ราคาปาล์มขยับสูงขึ้นอยู่ที่กิโลกรัมละ 7 บาท หลังจากที่ราคาตกต่ํามาอย่างต่อเนื่อง ยืนยันปีนี้ราคาปาล์มดีขึ้นแน่นอน
รองนายกรัฐมนตรีกล่าวต่อไปว่า ขอให้พี่น้องเกษตรกรชาวสวนปาล์มเชื่อมั่น พร้อมให้คํามั่นสัญญาว่า รัฐบาลจะดูแลแก้ไขปัญหาราคาปาล์มอย่างยั่งยืน ทั้งนี้ รัฐบาลได้มอบหมายให้หน่วยงานที่เกี่ยวข้องร่วมกันทํางานอย่างบูรณาการติดตามสถานการณ์อย่างใกล้ชิด เพื่อให้ราคาปาล์มอยู่ในระดับที่สมดุลจะต้องไม่ต่ํากว่ากิโลกรัมละ 5 บาท พร้อมกันนี้ รองนายกรัฐมนตรีได้กล่าวแสดงความเป็นห่วงว่าเมื่อราคาปาล์มสูงขึ้น จะมีการลักลอบนําเข้า ซึ่งจะส่งผลต่อจํานวนปาล์มในประเทศ โดยได้สั่งการให้ส่วนราชการเข้มงวด และขอความร่วมมือประชาชนช่วยกันสอดส่องไม่ให้มีการลักลอบนําปาล์มเข้ามาในประเทศ
จากนั้น รองนายกรัฐมนตรีเดินทางไปยังบริษัท ศรีเจริญปาล์มออย จํากัด เพื่อเยี่ยมชมลานเทปาล์ม โดยมีตัวแทนชาวสวนปาล์มกล่าวขอบคุณรองนายกรัฐมนตรีและรัฐบาลที่ให้ความช่วยเหลือจนกระทั่งสามารถแก้ปัญหาราคาปาล์มได้จริง และรู้สึกภาคภูมิใจที่รัฐบาลมีความจริงใจในการแก้ปัญหาที่ผ่านมา ตามนโยบายของรัฐบาลที่ประกาศเอาไว้
เสร็จแล้ว รองนายกรัฐมนตรีเดินทางต่อไปยังบริษัท ป. พาณิชรุ่งเรืองปาล์มออยล์ 2 ก่อนจะเดินทางกลับกรุงเทพมหานคร
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเห็นชอบยกเว้นค่าทางด่วนหมายเลข 7และ 9 ช่วงวันหยุดยาวต่อเนื่อง
วันอาทิตย์ที่ 5 กรกฎาคม 2563
รัฐบาลเห็นชอบยกเว้นค่าทางด่วนหมายเลข 7และ 9 ช่วงวันหยุดยาวต่อเนื่อง
วันอาทิตย์ที่ 5 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 ช่วงกรุงเทพฯ – บ้านฉาง และทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน – บางพลี และ ตอนพระประแดง – บางแค ช่วงพระประแดง – ต่างระดับบางขุนเทียน เพื่ออํานวยความสะดวกให้กับประชาชนที่เดินทางออกจากกรุงเทพมหานคร ไปยังต่างจังหวัดในช่วงวันหยุดยาว หลังมาตรการคลายการระยะที่ 5 โดยมีผลตั้งแต่เวลา 00.01 น. ของวันที่ 3 ก.ค. 63 จนถึงเวลา 24.00 น. ของวันที่ 8 ก.ค. 63 ซึ่งมาตรการนี้จะช่วยลดปัญหาการจราจรติดขัดบริเวณหน้าด่านเก็บเงิน ช่วยประหยัดพลังงาน และส่งเสริมการท่องเที่ยวภายในประเทศอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลส่งเสริมการผลิตรถยนต์ไฟฟ้า ก้าวสู่การผลิตยานยนต์แห่งอนาคต
วันศุกร์ที่ 7 เมษายน 2560
รัฐบาลส่งเสริมการผลิตรถยนต์ไฟฟ้า ก้าวสู่การผลิตยานยนต์แห่งอนาคต
รัฐบาลสนับสนุนการผลิตรถยนต์พลังงานไฟฟ้าขึ้นใช้ในประเทศไทย โดยตั้งเป้าภายใน 5 ปีข้างหน้า จะมีวิ่งใช้งานจริงบนถนนในประเทศไทย จํานวน 2 - 3 หมื่นคัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งขับเคลื่อนการผลิตรถยนต์พลังงานไฟฟ้าในประเทศไทย ตั้งเป้าภายใน 3 ปี จะมีสถานีอัดประจุไฟฟ้า 100 สถานี และภายใน 5 ปี จะมีรถยนต์พลังงานไฟฟ้าวิ่งในประเทศไทย 2 – 3 หมื่นคัน โดยจะส่งเสริมการลงทุนให้มีการผลิตรถยนต์ไฟฟ้าด้วยการลดอัตราภาษีสรรพสามิต กระตุ้นตลาดในประเทศให้เกิดการใช้รถยนต์ไฟฟ้าอย่างแพร่หลาย เตรียมความพร้อมของโครงสร้างพื้นฐาน เช่น สถานีอัดประจุไฟฟ้า โครงการศูนย์ทดสอบยานยนต์และยานล้อแห่งชาติ จัดทํามาตรฐานของระบบการประจุไฟ แบตเตอรี่และอุปกรณ์ต่างๆ กําหนดแผนจัดการแบตเตอรี่ใช้แล้ว พร้อมทั้งวางมาตรการรองรับอื่นๆ เช่น บุคลากร งานวิจัยและพัฒนา ทั้งนี้ เพื่อช่วยประหยัดการใช้น้ํามันและลดการเกิดมลพิษสิ่งแวดล้อมได้อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.กำชับสำนักงานสาธารณสุขจังหวัดทั่วประเทศ ตรวจเข้มสินค้าที่ไม่ผ่านการขึ้นทะเบียน อย.
วันอังคารที่ 28 สิงหาคม 2561
สธ.กําชับสํานักงานสาธารณสุขจังหวัดทั่วประเทศ ตรวจเข้มสินค้าที่ไม่ผ่านการขึ้นทะเบียน อย.
กระทรวงสาธารณสุข กําชับสํานักงานสาธารณสุขจังหวัดทั่วประเทศ เฝ้าระวังตรวจสอบสินค้าอุปโภค บริโภค หากพบสินค้าไม่มีเลขทะเบียนและเครื่องหมาย อย. ให้เก็บออกจากท้องตลาด พร้อมดําเนินการตามกฎหมาย        เพื่อคุ้มครองผู้บริโภค
กระทรวงสาธารณสุข กําชับสํานักงานสาธารณสุขจังหวัดทั่วประเทศ เฝ้าระวังตรวจสอบสินค้าอุปโภค บริโภค หากพบสินค้าไม่มีเลขทะเบียนและเครื่องหมาย อย. ให้เก็บออกจากท้องตลาด พร้อมดําเนินการตามกฎหมาย เพื่อคุ้มครองผู้บริโภค
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ตามที่สํานักงานคณะกรรมการอาหารและยาหรือ อย.ได้ออกเตือนประชาชน ห้ามใช้ยาจุดกันยุงยี่ห้อก็อดซิลลา ที่ลักลอบนําเข้าจากประเทศเพื่อนบ้าน เนื่องจากมีสารอันตรายร้ายแรงนั้น เพื่อเป็นการคุ้มครองประชาชนให้ปลอดภัยจากสารอันตรายที่มากับสินค้าอุปโภค บริโภค ที่มีจําหน่ายจํานวนมากในท้องตลาด ได้กําชับให้สํานักงานสาธารณสุขจังหวัดเฝ้าระวัง ตรวจเข้มสินค้าที่จําหน่ายในพื้นที่ ต้องมีเลขทะเบียนและเครื่องหมาย อย.
“ โดยเฉพาะในจังหวัดชายแดนติดกับประเทศเพื่อนบ้าน ต้องเข้มงวดตรวจตราสินค้าที่นําเข้ามาจําหน่ายในประเทศเป็นพิเศษ เนื่องจากมีสินค้าจํานวนมากที่ถูกนําเข้ามาทั้งถูกกฎหมายและลักลอบนําเข้า หากพบสินค้าไม่มีเลขทะเบียนและเครื่องหมาย อย. ให้เก็บออกจากท้องตลาด พร้อมดําเนินการตามกฎหมายทันที” นายแพทย์โอภาส กล่าว
นอกจากนี้ ขอให้ออกรณรงค์ให้ความรู้ผู้ประกอบการ เรื่องการคัดเลือกสินค้าอุปโภค บริโภคที่จะนําเข้ามาจําหน่าย ต้องมีคุณภาพผ่านการขึ้นทะเบียนจาก อย. ส่วนประชาชนผู้บริโภค ต้องให้ความสําคัญกับการเลือกซื้อสินค้า เลือกใช้ผลิตภัณฑ์ที่มีเลขทะเบียน และเครื่องหมาย อย. หากเป็นสินค้าอันตราย วัตถุมีพิษต้องปฏิบัติตามคําแนะนํา หรือคําเตือนของผลิตภัณฑ์อย่างเคร่งครัด
ทั้งนี้ หากพบเห็นการโฆษณาหรือจําหน่ายผลิตภัณฑ์สุขภาพที่คาดว่าจะผิดกฎหมายหรืออวดอ้างสรรพคุณ เกินจริง ในส่วนภูมิภาค สามารถร้องเรียนได้ที่สํานักงานสาธารณสุขจังหวัดทั่วประเทศ หรือที่ สายด่วน อย. 1556 Email: 1556@fda.moph.go.th ตู้ ปณ. 1556 ปณฝ. กระทรวงสาธารณสุข จ.นนทบุรี 11004 หรือ ผ่านทาง Oryor Smart Application
**********************
รัฐบาลไทย-ข่าวทำเนียบรัฐบาล-ผู้สูงอายุควรดูแลอย่างไร
วันพฤหัสบดีที่ 26 มีนาคม 2563
ผู้สูงอายุควรดูแลอย่างไร
8 ข้อปฏิบัติเพื่อช่วยให้ผู้สูงอายุปลอดภัย
-อธิบายให้เข้าใจ
-หลีกเลี่ยงการออกจากบ้าน
-กินร้อน แยกภาชนะ
-หมั่นทําความสะอาด
ใส่หน้ากากอนามัยและล้างมือด้วยสบู่และแอลกอฮอล์
-เมื่อกลับเข้าบ้านให้ชําระล้างร่างกาย
-หากสัมผัสหรือไปสถานที่เสี่ยง ให้เลี่ยงการพบผู้สูงอายุ
-หากมีอาการเสี่ยงให้สวมหน้ากากอนามัยและแจ้งเจ้าหน้าที่
รัฐบาลไทย-ข่าวทำเนียบรัฐบาล-กระทรวงดิจิทัลฯ เตือนประชาชนตรวจสอบความน่าเชื่อถือผู้ขายสินค้าออนไลน์ ป้องกันการตกเป็นเหยื่อมิจฉาชีพ
วันจันทร์ที่ 4 ธันวาคม 2560
กระทรวงดิจิทัลฯ เตือนประชาชนตรวจสอบความน่าเชื่อถือผู้ขายสินค้าออนไลน์ ป้องกันการตกเป็นเหยื่อมิจฉาชีพ
กระทรวงดิจิทัลฯ
กระทรวงดิจิทัลฯ ชี้แจงกรณีมีผู้เสียหายอ้างโดนมิจฉาชีพหลอกโอนเงินหลังการชนะประมูลสินค้าผ่านเฟซบุ๊ก จากการตรวจสอบเบื้องต้นพบว่าไม่ใช่การทําผ่านธุรกรรมออนไลน์ แต่เป็นการเจรจาซื้อขายกันโดยตรงผ่านสื่อโซเชียลเน็ตเวิร์ค อาจเข้าข่ายการกระทําความผิดตาม พ.ร.บ.คอมพ์ฯ เตือนประชาชนควรตรวจสอบความน่าเชื่อถือของผู้ขาย ก่อนตกเป็นเหยื่อกลุ่มมิจฉาชีพ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงฯ เปิดเผยว่า จากกรณีที่มีผู้ใช้เฟซบุ๊กชื่อ “Phiminun Aowsakul” เข้าไปประมูลแหวนเพชร ราคา 390,000 บาท ผ่านเพจร้านขายส่งเพชรแห่งหนึ่ง และสามารถชนะการประมูลในราคา 120,000 บาท โดยมีเฟซบุ๊กชื่อ “มาดาม” เป็นผู้ไลฟ์สดขณะทําการประมูล โดยเฟซบุ๊กดังกล่าวได้ให้ผู้ที่ชนะการประมูลแจ้งชื่อไปทางกล่องข้อความ (Inbox) เพื่อจะให้พนักงานแจ้งเลขที่บัญชีกลับ ซึ่งต่อมาได้มีข้อความจากเฟซบุ๊กที่มีชื่อและรูปเช่นเดียวกับไลฟ์สดที่ประมูลแหวนเพชรเข้ามาติดต่อ พร้อมกับแจ้งเลขที่บัญชีปลายทางให้ทําการโอนเงิน แต่ไม่สามารถโอนได้ ผู้ที่ประมูลเพชรได้จึงแจ้งกลับไปทางกล่องข้อความ (Inbox) ซึ่งเฟซบุ๊กที่ทําการไลฟ์สดดังกล่าว ได้แจ้งเลขที่บัญชีใหม่จึงสามารถโอนได้ จากนั้น 1 ชั่วโมงต่อมา พนักงานของเพจร้านขายส่งเพชรที่เปิดประมูลได้ส่งเลขที่บัญชีธนาคารมาให้ ผู้ที่ชนะการประมูลจึงทราบว่าถูกกลุ่มมิจฉาชีพหลอกโอนเงินไปแล้ว
“จากกรณีดังกล่าว กระทรวงดิจิทัลฯ ได้ตรวจสอบในเบื้องต้นพบว่า กรณีนี้มิใช่การทําผ่านระบบธุรกรรมทางอิเล็กทรอนิกส์ (ธุรกรรมออนไลน์) แต่เป็นการเจรจาติดต่อซื้อขายกันโดยตรงผ่านเฟซบุ๊กระหว่างผู้ซื้อและผู้ขาย ซึ่งต่อมาเกิดการฉ้อโกงโดยมีผู้แอบอ้างว่าเป็นผู้ขายและหลอกให้โอนเงิน แต่ยังไม่อาจทราบได้ว่าเป็นการหลอกลวงในรูปแบบขบวนการ หรือเป็นการสวมรอยโดยมิจฉาชีพ อย่างไรก็ตาม กระทรวงฯ ขอย้ําเตือนประชาชนในการซื้อขายหรือการทําธุรกรรมใดๆ ผู้ซื้อควรตรวจสอบความน่าเชื่อถือของตลาดกลางหรือผู้ขายก่อน เช่น มีการลงทะเบียนยืนยันตัวตนผู้ซื้อผู้ขายที่ชัดเจนหรือไม่ และควรหลีกเลี่ยงการประมูลผ่านช่องทางที่ไม่น่าเชื่อถือ สําหรับกรณีดังกล่าว พิจารณาแล้วอาจเข้าข่ายการกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 (แก้ไขเพิ่มเติม) โดยผู้เสียหายสามารถร้องเรียนแจ้งให้ดําเนินคดีกับผู้กระทําผิดโดยดําเนินการจัดเก็บหลักฐานที่เกี่ยวข้อง รวมถึงเลขบัญชีที่ทําการโอนเงินไปเพื่อร้องทุกข์กล่าวโทษต่อพนักงานสอบสวน เพื่อดําเนินการตามกฎหมายต่อไป” น.อ.สมศักดิ์ฯ กล่าว
ทั้งนี้ ตลอดระยะเวลาที่ผ่านมา กระทรวงฯ ได้ดําเนินการติดตามตรวจสอบเรื่องนี้และเรื่องอื่นๆ ที่เกี่ยวข้องและเป็นภัยต่อสังคมมาโดยตลอด และหากหน่วยงานหรือประชาชนตรวจพบก็สามารถร่วมรายงานได้อีกทางหนึ่ง ซึ่งเป็นแนวทางที่สามารถกระทําได้เพื่อช่วยลดปัญหาดังกล่าว
************************
รัฐบาลไทย-ข่าวทำเนียบรัฐบาล-​โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
วันจันทร์ที่ 6 กรกฎาคม 2563
​โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
​โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
วันนี้ (6 ก.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีการเดินทางเข้ามายังประเทศไทยของ ผบ.ทบ. สหรัฐอเมริกา ว่า เป็นโปรแกรมที่ได้มีการวางแผนมาก่อนหน้านี้แล้ว ประกอบกับการเดินทางเข้ามาในครั้งนี้มีความละเอียดอ่อนต่อความสัมพันธ์ทางด้านประเทศ ในฐานะที่ประเทศไทยเป็นผู้ต้อนรับ จึงมีความจําเป็นที่จะต้องดูแลอย่างดี พร้อมปฏิบัติตามหลักเกณฑ์เบื้องต้นสําหรับแขกของรัฐบาลที่ได้เดินทางเข้ามายังประเทศไทย โดยจํากัดจํานวนคณะเล็กไม่เกิน 10 คน กําหนดการเดินทางระยะสั้น ตรวจรับรองการปลอดเชื้อโควิด-19 ที่ประเทศต้นทางและเมื่อเดินทางมาถึงประเทศไทย พร้อมทั้งมีการพิจารณาจัดเจ้าหน้าที่ประจําคณะในลักษณะ Liaison Officer (LO) จัดเจ้าหน้าที่สาธารณสุขและเจ้าหน้าที่จากหน่วยงานความมั่นคงติดตามประจําคณะ และให้มีการจํากัดการเดินทางเฉพาะที่กําหนดการได้ตกลงไว้ล่วงหน้าแล้วเท่านั้น
นอกจากนี้ โฆษก ศบค. ยังชี้แจงถึงกรณีคนไทยที่ต้องการเดินทางกลับจากประเทศอังกฤษว่า พบว่าจํานวนของผู้ที่ประสงค์เดินทางกลับมีจํานวนกว่า 600 คน แต่เที่ยวบินมีไม่เพียงพอ กลุ่มผู้เดินทางยังมีความประสงค์ที่แตกต่างกัน อย่างไรก็ตามได้มีการวางแผนตามระดับความจําเป็น ได้แก่ 1. กลุ่มผู้เดินทางที่มีความจําเป็นเร่งด่วน ให้ติดต่อสถานทูตไทยที่อังกฤษ แจ้งข้อมูลความประสงค์ในการเดินทาง 2. สําหรับผู้ที่ไม่เร่งด่วน ให้เดินทางกลับตามลําดับคิว โดยเครื่องบินเช่าเหมาลํา 2 เที่ยวบิน ที่ได้กําหนดขึ้นในวันที่ 20 กรกฎาคม และ 26 กรกฎาคม นี้ และ 3. ให้สถานทูตประเทศอังกฤษเป็นผู้ประสานงานหน่วยงานต่างๆ เพื่อให้ความช่วยเหลือคนไทยที่ยังคงอยู่ในประเทศอังกฤษเพิ่มเติม
ในตอนท้าย โฆษก ศบค. ยังฝากถึงในช่วงวันหยุดยาวนี้ ที่มีผู้เดินทางเป็นจํานวนมาก ช่วงผ่อนคลายกิจกรรม/กิจการต่างๆ นั้นมีความเสี่ยงสูง แม้ตัวเลขของผู้ติดเชื้อในประเทศยังคงเป็นศูนย์ แต่ขอให้ตระหนักถึงการปฏิบัติตามมาตรการหลัก รวมถึงผู้ประกอบการที่ต้องคํานึงถึงความปลอดภัยของผู้เข้าใช้บริการ ให้มั่นใจได้ว่าสถานที่ดังกล่าวมีความปลอดภัย ขณะที่ภาครัฐได้มีการตรวจสอบกิจกรรม/กิจการต่างๆ ตามมาตรการป้องกันการแพร่ระบาดของโควิด-19 กันอย่างต่อเนื่อง
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คกก. ขับเคลื่อนยุทธศาสตร์การเรียนภาษาคอมพิวเตอร์ (Coding) แห่งชาติ
วันจันทร์ที่ 2 มีนาคม 2563
คกก. ขับเคลื่อนยุทธศาสตร์การเรียนภาษาคอมพิวเตอร์ (Coding) แห่งชาติ
วันอาทิตย์ที่ 1 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแต่งตั้งคกก. ขับเคลื่อนยุทธศาสตร์เเละนโยบายส่งเสริมการเรียนภาษาคอมพิวเตอร์ (Coding) แห่งชาติ เพื่อเป็นกลไกเพิ่มประสิทธิภาพและขับเคลื่อนยุทธศาสตร์ด้านการบูรณาการการเรียนรู้ตั้งแต่ระดับประถมศึกษาไปจนถึงระดับอุดมศึกษาเพื่อรองรับการเปลี่ยนแปลงทางเทคโนโลยีดิจิทัลในศตวรรษที่ 21 โดยได้กําหนดแผนขับเคลื่อนการเรียนภาษาคอมพิวเตอร์ หรือ Coding ของประเทศในทุกระดับ เพื่อส่งเสริมการเรียนรู้ตลอดชีวิต พัฒนาให้เกิดการคิดวิเคราะห์และสร้างทักษะ เพื่อนําไปใช้ในการดําเนินชีวิตอย่างมีเหตุผล รู้จักแก้ปัญหา และพัฒนาศักยภาพของคนไทยทุกช่วงวัย ให้สอดคล้องกับการพัฒนาประเทศตามแนวทางขับเคลื่อนประเทศไทย 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อธิบดีกสร. ห่วงตรุษจีนอาจเสี่ยงไฟไหม้ แนะนายจ้าง ลูกจ้าง ช่วยป้องกัน
วันอังคารที่ 13 กุมภาพันธ์ 2561
อธิบดีกสร. ห่วงตรุษจีนอาจเสี่ยงไฟไหม้ แนะนายจ้าง ลูกจ้าง ช่วยป้องกัน
กรมสวัสดิการและคุ้มครองแรงงาน ห่วงนายจ้าง ลูกจ้าง แนะป้องกันเหตุเพลิงไหม้ช่วงเทศกาลตรุษจีน ย้ําสถานประกอบกิจการตรวจสอบจุดเสี่ยง เครื่องจักร ก่อนและหลังหยุด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน ( กสร.) เปิดเผยว่าช่วงเทศกาลตรุษจีนซึ่งเป็นวันขึ้นปีใหม่ตามประเพณีของชาวจีนที่ยึดถือและปฏิบัติกันมาเป็นเวลานานชาวไทยเชื้อสายจีนจะจุดธูปเทียนบูชาสิ่งศักดิ์สิทธิ์และบรรพบุรุษ เผากระดาษเงินกระดาษทอง ประกอบกับสถานประกอบกิจการบางแห่งได้กําหนดให้ช่วงเทศกาลตรุษจีนเป็นวันหยุดติดต่อกันหลายวัน เพื่อความปลอดภัยของนายจ้าง ลูกจ้าง และประชาชนทั่วไป กสร.จึงขอความร่วมมือนายจ้าง ลูกจ้าง ให้ความสําคัญในเรื่องของความปลอดภัย อาชีวอนามัย และสภาพแวดล้อมในการทํางาน โดยเฉพาะในเรื่องของการป้องกันอัคคีภัยที่อาจเกิดจากการจุดประทัด ธูป เทียน และตรวจสอบ สายไฟ อุปกรณ์เครื่องใช้ไฟฟ้า รวมทั้งจัดให้มีอุปกรณ์ดับเพลิงอย่างเพียงพอ เพื่อลดความรุนแรง และความเสียหายที่อาจเกิดขึ้นได้
อธิบดีกรมสวัสดิการและคุ้มครองแรงงาน กล่าวเพิ่มเติมว่า สําหรับสถานประกอบกิจการที่มีการหยุดติดต่อกันหลายวันต้องให้ความระมัดระวังและตรวจสอบในเรื่องของจุดเสี่ยงที่อาจเกิดอุบัติภัยได้ เช่น สายไฟฟ้า สารเคมี เครื่องจักรอุปกรณ์ โดยทําการตรวจประเมินทั้งก่อนหยุดและเมื่อเปิดดําเนินการให้มีความพร้อมก่อนใช้งาน ทั้งนี้ได้มอบหมายให้พนักงานตรวจความปลอดภัยประชาสัมพันธ์ ชี้แจงให้นายจ้าง ลูกจ้าง และผู้เกี่ยวข้องได้ทราบ สถานประกอบกิจการที่ต้องการข้อมูลเพิ่มเติมติดต่อได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 ศูนย์ความปลอดภัยในการทํางานเขต 1 ถึง 12 หรือที่กองความปลอดภัยแรงงาน กรมสวัสดิการและคุ้มครองแรงงาน 0 2448 9128-39
รัฐบาลไทย-ข่าวทำเนียบรัฐบาล-“ยุติธรรม” เตรียมสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
วันพฤหัสบดีที่ 8 กุมภาพันธ์ 2561
“ยุติธรรม” เตรียมสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
กระทรวงยุติธรรม เตรียมสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
ในวันพุธที่ ๗ กุมภาพันธ์ ๒๕๖๑ เวลา ๐๙.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมพิจารณาร่างบันทึกความเข้าใจ (MOU) โครงการ Carcel Garment Production
ระหว่างกระทรวงยุติธรรม โดยโครงการกําลังใจ สํานักงานปลัดกระทรวงยุติธรรม
กับ “Carcel” (บริษัท Made In Prison IVS จํากัด) แห่งราชอาณาจักรเดนมาร์ก
เพื่อพัฒนาคุณภาพชีวิตผู้ต้องขังหญิงด้วยการสร้างความร่วมมือในการเสริมสร้างทักษะและสร้างงาน
ที่ต้องอาศัยฝีมือชั้นสูง โดยจัดให้มีการฝึกอบรมวิชาชีพที่เหมาะสมกับตลาดแรงงานให้แก่ผู้ต้องขังหญิง
รวมทั้งสร้างความร่วมมือในการจัดตั้งการผลิตเสื้อผ้าที่มีคุณภาพสูง ณ ทัณฑสถานหญิงเชียงใหม่
ตลอดจนสร้างรายได้จากการฝึกวิชาชีพให้แก่ผู้ต้องขังหญิงและพัฒนาความร่วมมือ
ในการขับเคลื่อนโครงการฯ ให้สามารถขยายไปสู่เรือนจําอื่นๆ ในอนาคต
อันจะส่งผลให้การคืนคนดีสู่สังคมของผู้ต้องขังหญิงประสบความสําเร็จตามข้อกําหนดกรุงเทพ (Bangkok Rules)
ทั้งนี้ ที่ประชุมได้ทบทวนร่างบันทึกความเข้าใจฯ ให้มีความถูกต้องเหมาะสม
ตามความเห็นชอบของทั้งสองฝ่าย เพื่อเตรียมลงนามบันทึกความเข้าใจฯ ดังกล่าว
โดยมี ผู้แทนจากหน่วยงาน Carcel แห่งราชอาณาจักรเดนมาร์ก
ตลอดจนผู้แทนสํานักกิจการในพระดําริพระเจ้าหลานเธอ พระองค์เจ้าพัชรกิติยาภา
กองการต่างประเทศ สํานักงานปลัดกระทรวงยุติธรรม กรมราชทัณฑ์ และเจ้าหน้าที่ที่เกี่ยวข้อง เข้าร่วมฯ
ณ ห้องประชุม ค.ต.ป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล- ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามันฯ เพื่อหารือแนวทางการส่งเสริมสิทธิมุนษยชนเพื่อสร้างสังคมแห่งเสรีภาพในประเทศไทย
วันศุกร์ที่ 9 มีนาคม 2561
ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามันฯ เพื่อหารือแนวทางการส่งเสริมสิทธิมุนษยชนเพื่อสร้างสังคมแห่งเสรีภาพในประเทศไทย
ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามันฯ เพื่อหารือแนวทางการส่งเสริมสิทธิมุนษยชนเพื่อสร้างสังคมแห่งเสรีภาพในประเทศไทย
ในวันศุกร์ที่ ๙ มีนาคม ๒๕๖๑ เวลา ๑๓.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ให้การต้อนรับ Ms. Katrin Bannach หัวหน้าสํานักงานมูลนิธิฟรีดริช เนามัน
(Friedrich Naumann Founddation) ประเทศไทย
ในโอกาสเข้าแนะนําองค์กรพร้อมทั้งหารือข้อราชการร่วมกันในประเด็นเกี่ยวกับแนวทางการดําเนินงาน
ด้านการส่งเสริมสิทธิมนุษยชนในประเทศไทยในอนาคต
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งพัฒนาบุคลากรให้ทำงานวิจัยแบบบูรณาการครบวงจรตลอดห่วงโซ่การผลิต
วันพฤหัสบดีที่ 27 กันยายน 2561
กระทรวงเกษตรฯ มุ่งพัฒนาบุคลากรให้ทํางานวิจัยแบบบูรณาการครบวงจรตลอดห่วงโซ่การผลิต
กระทรวงเกษตรฯ มุ่งพัฒนาบุคลากรให้ทํางานวิจัยแบบบูรณาการครบวงจรตลอดห่วงโซ่การผลิต หวังพัฒนาสู่เกษตร 4.0เพื่อยกระดับคุณภาพชีวิตของเกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดสัมมนา Year End Seminar 2018 ที่จัดขึ้นระหว่างวันที่ 27 – 28 กันยายน 2561ภายใต้แนวคิด “น้อมนําศาสตร์พระราชา พัฒนางานวิจัย นําสู่เกษตรไทย 4.0” ณ โรงแรมมิราเคิล แกรนด์ คอนเวนชั่น ว่า การจัดสัมมนา Year End Seminar 2018 มีวัตถุประสงค์เพื่อให้ผู้บริหาร ที่ปรึกษา ผู้เชี่ยวชาญ นักวิชาการ และบุคลากรของกรมวิชาการเกษตร กระทรวงเกษตรและสหกรณ์ ได้รับทราบผลการดําเนินงาน ปี 2561 และแนวทางการดําเนินงานปี 2562 อีกทั้งเป็นเวทีแลกเปลี่ยนความรู้ ประสบการณ์ และข้อคิดเห็นของผู้เข้าร่วมสัมมนา เพื่อให้เกิดมุมมองหรือแนวคิดใหม่ในการที่จะพัฒนาและเพิ่มประสิทธิภาพการดําเนินงานและบริหารจัดการในปีต่อไปให้มีผลสัมฤทธิ์มากยิ่งขึ้นในอนาคต
นายลักษณ์ กล่าวต่อไปว่า ที่ผ่านมา กระทรวงเกษตรและสหกรณ์ สานต่องานนโยบาย 15 ด้าน โดยมุ่งเน้นการนํานโยบายไปปฏิบัติให้บรรลุผล และยกระดับการบริหารจัดการมาตรฐานสินค้าเกษตรสู่เกษตร 4.0 เน้นการบริหารจัดการด้วยนวัตกรรมและเทคโนโลยี ความสมดุลของ Demand และ Supply การเพิ่มมูลค่าสินค้าเกษตร มุ่งพัฒนาทั้งด้านคุณภาพ และการแปรรูปผลิตภัณฑ์ โดยการนําหลักบริหารจัดการสินค้าเกษตรที่สําคัญแบบครบวงจร ร่วมกับการใช้เทคโนโลยี นวัตกรรม องค์ความรู้ โดยยึดหลักปรัชญาเศรษฐกิจพอเพียง พัฒนา Smart Product ออกสู่ตลาด อีกทั้งมุ่งพัฒนาเกษตรกร พัฒนานักวิจัย เพื่อให้บรรลุเป้าหมายเป็น Smart Farmer Smart Researcher นอกจากนี้ การสร้างการรับรู้ ให้เน้นการทํางานแบบบูรณาการกับหน่วยงานอื่นที่เกี่ยวข้อง เพื่อเป็นรากฐานสําคัญของการพัฒนาการเกษตรสู่เกษตร 4.0 อย่างต่อเนื่อง และสอดคล้องกับยุทธศาสตร์ชาติ 20 ปี
อย่างไรก็ตาม กระทรวงเกษตรฯ จะมุ่งดําเนินการปฏิรูปภาคการเกษตร เพื่อยกระดับคุณภาพชีวิตของเกษตรกรให้มีความภูมิใจในอาชีพ ภายใต้หลักการตลาดนําการผลิต และการเพิ่มประสิทธิภาพการผลิต จึงต้องมีการนํางานวิจัย เทคโนโลยี และนวัตกรรมไปใช้ประโยชน์ร่วมกับการบริหารจัดการทรัพยากรและสิ่งแวดล้อมอย่างมีประสิทธิภาพ ก่อให้เกิดความสมดุลและยั่งยืน บุคลากรของกรมวิชาการเกษตรจึงต้องหมั่นศึกษาหาความรู้ให้รู้ลึก รู้จริง ทําได้จริง ทันสมัยตลอดเวลา พัฒนาตนเองให้มีมุมมองกว้างไกล ทํางานวิจัยแบบบูรณาการครบวงจรตลอดห่วงโซ่การผลิตให้ได้นวัตกรรมที่ใช้ได้จริงและถ่ายทอดสู่กลุ่มเป้าหมาย เพื่อนําไปใช้ประโยชน์ต่อภาคเกษตร อันเป็นการสนับสนุนการปฏิรูปภาคการเกษตรของประเทศ โดยยึดศาสตร์พระราชาเป็นหลักในการพัฒนา มุ่งหวังให้เกิดประโยชน์แก่เกษตรกรและประเทศชาติเป็นสําคัญ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เดินหน้าพัฒนาที่อยู่อาศัย เพื่อคนไทยทุกคน
วันพฤหัสบดีที่ 21 มิถุนายน 2561
เดินหน้าพัฒนาที่อยู่อาศัย เพื่อคนไทยทุกคน
รัฐบาลสนับสนุนให้คนไทยทุกคนมีบ้านเป็นของตนเองตามแผนแม่บทการพัฒนาที่อยู่อาศัยระยะ 20 ปี
อังคารที่ 19 มิ.ย.61
เดินหน้าพัฒนาที่อยู่อาศัย เพื่อคนไทยทุกคน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้คนไทยทุกคนมีบ้านเป็นของตนเองตามแผนแม่บทการพัฒนาที่อยู่อาศัยระยะ 20 ปี เช่น บ้านประชารัฐริมคลองลาดพร้าว ที่ดําเนินการแล้วใน 29 ชุมชนรวมกว่า 2,600 ครัวเรือน โครงการฟื้นฟูเมืองชุมชนดินแดง 20,000 หน่วย โครงการพัฒนาคุณภาพชีวิตคนในเมืองที่ไร้บ้าน ใน 3 จังหวัด ได้แก่ เชียงใหม่ ขอนแก่น และกทม. นอกจากนี้ยังมีโครงการปรับปรุงสภาพแวดล้อมที่อยู่อาศัยสําหรับคนพิการโดยใช้อารยสถาปัตย์กว่า 132,000 หลัง โครงการบ้านน้อยในนิคมสร้างตนเองสําหรับคนไร้ที่พึ่งและขอทานใน 17 จังหวัด เป็นต้น ทั้งนี้ รัฐบาลมุ่งหวังให้ประชาชนมีที่อยู่อาศัยที่ได้มาตรฐาน มีแรงกายแรงใจต่อสู้กับปัญหา และพัฒนาคุณภาพชีวิตตนเองในด้านอื่น ๆ ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี